EkBass/fiwiki-20250220-pages-articles huggingface dataset:
Rick Sklar

Rick Sklar (1929/1930 New York, New York - 22\. kesäkuuta 1992 New York) oli yhdysvaltalainen radiovaikuttaja.Rick Sklar, 62, A Dominant Force Behind Rock Radio - New York Times Uransa alkuvaiheessa Skalr toimi käsikirjoittajana newyorkilaisille WNYC- ja WPAC-radioasemille.Radio Hall of Fame: Rick Sklar Vuonna 1954 hän siirtyi WINS-asemalle apulaisohjelmajohtajaksi. Siellä hänen tehtäviinsä kuului muun muassa kuulijakilpailujen ja mainoslauseiden ideointi. WABC-asemalle Sklar siirtyi 1962 ja seuraavana vuonna hänet nimettiin aseman ohjelmajohtajaksi. Kuulijalukujen parantamiseksi Sklar supisti aseman 77 levyn soittolistan noin 24 levyyn, ja kolmea eniten myytyä kappaletta alettiin soittamaan parin tunnin välein. Samaan aikaan hän pyrki kannustamaan aseman persoonallisia tiskijukkia, kuten Bruce Morrow'ta. 1960-luvun lopulla WABC:ta kuunteli neljäsosa New Yorkin radionkuuntelijoista ja se oli kaupungin kuunnelluin musiikkiradioasema. Sklarista tuli ABC Radion ohjelmasuunnittelun varajohtaja 1977. Vuonna 1984 hän siirtyi perustamaansa radiokonsultointiyritykseen Sklar Communicationsiin. Sklar kuoli hoitovirheestä johtuneeseen hapenpuutteeseen leikkauksen aikana.Hospital Fined in Radio Executive's Death Hänet nimettiin postuumisti Radio Hall of Fameen vuonna 1993. ==Lähteet== ==Aiheesta muualla== * Luokka:Radio Hall of Fame Luokka:Yhdysvaltalaiset yritysjohtajat
Leppälinnut

Leppälinnut (Phoenicurus) on sieppojen heimoon kuuluva lintusuku. Sukuun kuuluu 7 lajia. == Leppälintuihin (Phoenicurus) kuuluvia lajeja == * Kiinanleppälintu (Phoenicurus alaschanicus) * Laaksoleppälintu (Phoenicurus auroreus) * Leppälintu (Phoenicurus phoenicurus) * Mustaleppälintu (Phoenicurus ochruros) * Ruoholeppälintu (Phoenicurus hodgsoni) * Sepelleppälintu (Phoenicurus moussieri) * Vuorileppälintu (Phoenicurus erythrogastrus) ==Lähteet== Luokka:Siepot
Sveitsin jääkiekkoliitto

Sveitsin jääkiekkoliitto (, , , ) on liitto, joka vastaa jääkiekkotoiminnasta Sveitsissä. Liitto on ollutKansainvälisen jääkiekkoliiton IIHF:n jäsen vuodesta 1908 alkaen, ja Sveitsin liitto on yksi IIHF:n perustajista. Sveitsin jääkiekkoliitto hallinnoi molempia maan ammattilaisliigoja (NLA ja NLB) sekä maajoukkueita. == Maajoukkueet == * Sveitsin miesten jääkiekkomaajoukkue * Sveitsin naisten jääkiekkomaajoukkue * Sveitsin alle 20-vuotiaiden jääkiekkomaajoukkue * Sveitsin alle 18-vuotiaiden jääkiekkomaajoukkue * Sveitsin naisten alle 18-vuotiaiden jääkiekkomaajoukkue ==Lähteet== Luokka:Sveitsin jääkiekko Luokka:Jääkiekkoliitot
Mainio Manu

Mainio Manu () on yhdysvaltalainen Nelvanan tuottama ja Roger Bollen, sekä Marilyn Sadlerin luoma tietokoneanimaatiosarja, joka kertoo kaksikielisestä latinoremonttimiehestä Mainio Manusta ja hänen puhuvista työkaluistaan. Manu Mainiolla on työkalupakissaan 8 työkalua, jotka ovat Patu - vasara Ville - ristipääruuvari Ruuvari - miinusruuvari Milli - mittanauha Nipsu - pihdit Sahuri - saha Putkeli - jakoavain (näyttää putkipihdeiltä) Fikkari - taskulamppu (ei esiinny kaikissa jaksoissa) == Englanninkielisen version ääninäyttelijät == ==Aiheesta muualla== * Mainio Manu TV.comissa Luokka:2000-vuosikymmenen piirrossarjat Luokka:Yhdysvaltalaiset animaatiosarjat
Bir Moghrein

Bir Moghrein (myös Bir Mogrein, Bir Moughrein ja muita kirjoitusasuja, ; ennen vuotta 1969 Fort-Trinquet) on kaupunkikunta ja samannimisen departementin hallinnollinen keskus Tiris Zemmourin alueella Mauritaniassa. Se sijaitsee lähellä Länsi-Saharan rajaa 400 kilometriä alueen pääkaupungista Zouérattista pohjoiseen. Departementissa on 3 900 ja sen keskustaajamassa 1 600 asukasta (vuonna 2013, väestönlaskenta). ==Maantiede ja ilmasto== Bir Moghreinin departementti eli moughataa käsittää Tiris Zemmourin alueen pohjoisosan. Siihen kuuluu keskustaajaman lisäksi kolme kunnan ulkopuolista asutusta: Boir Mariem, Hassi Loughar ja Lehfeira. Asukkaista 39 prosenttia on nomadeja. Seudulla vallitsee subtrooppinen aavikkoilmasto. Talvet ovat leutoja ja aurinkoisia ja kesät hyvin kuumia. Keskilämpötilat vaihtelevat tammikuun 16,8 ja elokuun 33,2 asteen välillä. Vuotuinen sademäärä on 40 millimetriä. ==Historia== Bir Moghreinista on löydetty neoliittinen asuinpaikka, jolla on yhteyksiä Arguininlahden kulttuuriin. Sen pohjoispuolella Aïouneghtissa, Oummat Cheggagissa ja Oummat El Lhamissa on kalliopiirroksia ja -maalauksia, jotka esittävät norsuja, kirahveja, antilooppeja, strutseja, krokotiileja, nautoja ja hevosella ratsastavia ihmisiä jousineen. 1930-luvulla perustettu Fort-Trinquet oli yksi ranskalaisten viimeisistä Saharaan rakentamista linnoituksista. Se oli nimetty Marokon eteläosan valloitusta johtaneen Maurice Trinquetin mukaan. Alueella käytiin taisteluja Marokon tukemia kapinallisia vastaan vuonna 1958, ja Ranska piti siellä joukkojaan vielä Mauritanian itsenäistymisen jälkeen. Alueella taisteltiin Länsi-Saharan Polisario-liikettä vastaan vuosina 1975–1979, jolloin Bir Moghreinissa oli marokkolaisia joukkojaPazzanita, s. 100, 356, 536.. Paikkakunnalla on myöhemmin ollut Mauritanian armeijan varuskuntaPazzanita, s. 76. ja pahamaineinen vankila. ==Liikenne, talous ja palvelut== Bir Moghreinin kautta kulkee Fdeirickistä ja Zouérattista Länsi-Saharan rajalle Ain Ben Tiliin ja edelleen Algerian Tindoufiin johtava tiePazzanita, s. 504.. Paikkakunnalla on sotilas- ja siviilikäytössä oleva lentokenttä. Väestön pääelinkeinot ovat karjanhoito, julkishallinto ja palvelut sekä kaupankäynti ja liikenne. Seudulla toimii myös kullankaivajia, joiden käyttämä syanidi on herättänyt huolta asukkaissa. Palveluihin kuuluu kaksi alakoulua ja terveyskeskus. Bir Moghreinissa on sähköasema ja vedenpuhdistuslaitos suolan poistoa varten, mutta niiden toiminnassa on ollut vakavia ongelmia. ==Matkailu== Seudun nähtävyyksiä ovat Saharan maisemat vuorineen ja mustine kallioineen. Alueella on maamiinoja, sen turvallisuustilanne on heikko ja matkustaminen vaatii poliisin luvan. Bir Moghreinissa ei ole mitään matkailupalveluja. ==Lähteet== * ===Viitteet=== Luokka:Mauritanian kaupungit Luokka:Tiris Zemmourin alue
Birgit Nilsson -palkinto

Birgit Nilsson -palkinto on ruotsalaisen sopraanon Birgit Nilssonin mukaan nimetty, maailman suurin klassisen musiikin palkinto. Suuruudeltaan miljoonan dollarin arvoinen palkinto jaetaan noin kolmen vuoden välein. Valinnan tekee palkintosäätiön hallitus kansainvälisen asiantuntijaryhmän esityksen pohjalta. Ensimmäinen palkinnon saajaksi nimettiin 20. helmikuuta 2009 espanjalainen oopperalaulaja Plácido Domingo. Palkinnon saajan päätti Nilsson ennen kuolemaansa. Säätiön mukaan tietoa säilytettiin suljetussa kuoressa, joka avattiin vasta hieman ennen palkinnon julkistamista. Vuonna 2011 palkinnon sai italialainen kapellimestari Riccardo Muti, vuonna 2014 Wienin filharmonikot, vuonna 2018 sopraano Nina Stemme ja vuonna 2022 sellisti Yo-Yo Ma. ==Jakoperusteet== *Mies- tai naisesiintyjä, jonka suuntauksena on joko ooppera, konsertti tai oratorio *Kapellimestari, jonka klassisen musiikin suuntauksena on joko ooppera tai konsertti *Yksittäinen oopperatuotanto Palkinto voidaan puolittaa kahden voittajan kesken. Sen voi saada kukin voittaja vain kerran. ==American Scandinavian Foundationin Birgit Nilsson -palkinto== The American Scandinavian Foundationilla on aikaisempi (alkaen vuodesta 1988), samanniminen palkinto (The Birgit Nilsson Prize). Se jaetaan lupaavalle nuorelle amerikkalaiselle oopperalaulajalle. Palkinto perustettiin ruotsalaisten Pohjois-Amerikassa sijainneen siirtomaan Uuden Ruotsin perustamisen 350-vuotisjuhlan kunniaksi. Se jaetaan vuosittain Uuden Ruotsin perustamisen vuosipäivänä. ==Lähteet== ==Aiheesta muualla== *Birgitnilssonprize.org Luokka:Musiikkipalkinnot
Winkler

Winkler on pieni kaupunki eteläisessä Manitobassa, Kanadassa. Sen väkiluku on 9 106 (2006). Winkler on Pembina Valley Regionin suurin kaupunki ja liike- elämän, maataloustuotteiden ja teollisuustuotannon keskus. Kaupungin kaakkoispuolella sijaitsee Pembina Valley Provincial Parkin luonnonpuisto. Vuonna 2008 Winkler on Manitoban kuudenneksi suurin kaupunki ja yksi provinssin nopeimmin kasvavista. == Historia == Viimeisen jääkauden päättyessä Agassiz-jääjärvi peitti suurta osaa nykyistä Manitobaa ja sen rantaviiva sijaitsi nykyisen Winklerin kaupungin laitamilla. Järven muodostama Pembina Escarpment -harjanne sijaitsee muutaman kilometrin päässä lännessä. Winklerin eurooppalainen asutus sai alkunsa vuonna 1874, jolloin alueelle saapuivat ensimmäiset venäläiset mennoniitat. Nämä ensimmäiset siirtolaiset muodostivat syvästi uskonnollisen yhteisön mutta eivät kuitenkaan rakentaneet alueelle perinteisiä kirkkorakennuksia. Ensimmäinen seurakunta perustettiin alueelle 1888 yhdysvaltalaisten lähetystyöntekijöiden saavuttua. Virallisesti Winklerin perusti puutavarayrittäjä ja poliitikko Valentine Winkler, jolla oli yritys läheisessä Mordenin kylässä. Kun Winklerin mennoniitta-asiakkaat toivoivat hänen perustavan toimipisteen lähemmäksi kaupunkia, hän sai Canadian Pacific Railwayn suostutelluksi rakentamaan rautatien kaupungin lounaisosaan. Winkler rekisteröitiin kyläksi 9. toukokuuta 1906. Tähän päivään mennessä kylään oli muuttanut suuri joukko saksalaisia, juutalaisia ja englantilaisia siirtolaisia. Mennoniitat alkoivat muuttaa maaseudulta kylään pian tämän jälkeen ja ensimmäisen maailmansodan jälkeen he muodostivat kylän väestöstä enemmistön. 1930-luvulla suuri joukko juutalaisia ja saksalaisia kauppiaita muutti pois Winkleristä, ja kylän väkiluku supistui. Väkiluku kääntyi nousuun toisen maailmansodan jälkeen. Winkler sai 7. huhtikuuta 1954 kaupungin aseman. == Ilmasto == Ilmasto eteläisessä Manitobassa on tyypillinen kuiva mannermainen ilmasto (Köppenin ilmastoluokitus: Dfb), talvet ovat kylmiä ja kesät taas lämpimiä. Keskimääräinen lämpötila on heinäkuussa 20 astetta ja tammikuussa noin -15,6 astetta. Keskimääräinen sateen määrä on noin 415 mm vuodessa, joka sataa useimmiten keväällä ja alkukesästä. Kasvukausi on keskimäärin 125 päivää. == Lähteet == Luokka:Manitoban kaupungit
Natriumkromaatti

Natriumkromaatti (Na2CrO4) on natriumkationien ja kromaattianionien muodostama ioniyhdiste. Ulkomuodoltaan se on hygroskooppisia keltaisia kiteitä. Veteen liuotettuna aine muodostaa heikosti emäksisen liuoksen. == Valmistus ja käyttö == Natriumkromaattia voidaan valmistaa teollisesti kromiittimalmista. Malmi sekoitetaan natriumkarbonaatin kanssa. Seokseen lisätään vesiliuoksina natriumhydroksidia, kaliumhydroksidia, natriumaluminaattia ja natriumsilikaattia. Seos kuivataan ja hapetetaan, jonka jälkeen natriumkromaatti voidaan erottaa.. Natriumkromaattia käytettiin aikaisemmin teollisuudessa korroosiota estävänä aineena. Ainetta käytetään myös puunsuoja- aineena. Radioaktiivista Cr-51-isotooppia sisältävällä natriumkromaatilla on käyttöä myös lääketieteessä. Aineella merkataan veren punasoluja, mikä mahdollistaa sairauksien tutkimisen == Turvallisuus == Hengitettynä natriumkromaatti aiheuttaa huonovointisuutta ja hengenahdistusta. Natriumkromaatti voi olla karsinogeeninen ja mutageeninen. Ympäristöön joutuessaan aine on vaarallista erityisesti veden eliöstölle. == Lähteet == Luokka:Kromaatit Luokka:Natriumyhdisteet
Juha Toivonen

Juha Harri Antti ToivonenHämeen Rykmentti – Urheilukoulun 1/2007 saapumiserään hyväksytyt, viitattu 13.3.2009 (s. 10. kesäkuuta 1987 Hattula) on suomalainen entinen jääkiekkomaalivahti, jonka viimeiseksi SM-liigaseuraksi jäi KalPa. Nykyään hän on HPK:n A-nuorten valmennustiimissä. ==Ura== Toivonen on HPK:n kasvatti. Hän pelasi kaudella 2005–2006 kaksi ottelua HPK:n maalilla ja oli myös SM-liigan pudotuspeleissä joukkueen luukkuvahtina Karri Rämön loukkaannuttua välierissä. Kauden päätteeksi Toivonen pääsi juhlimaan mestaruutta, vaikkei saanutkaan peliaikaa. Suomen jääkiekkoliiton kilpailusääntöjen mukaisesti yksikin kokoonpanopöytäkirjaan merkitty pudotuspeliottelu oikeuttaa pelaajan saamaan SM-mitalin, jos hänen edustamansa joukkue sellaisen voittaa. Toivonen on siis jääkiekkoliiton käytännön mukaisesti voittanut Suomen mestaruuden. Toivosella oli mahdollisuus pelata yhdessä välierän ottelussa, kun HPK:n ykkösmaalivahti Miika Wiikman loukkaantui lievästi joukkueen alkuverryttelyssä. Wiikman kuitenkin pelasi ottelun ja jatkoi pelaavana maalivahtina mestaruuteen saakka. Kaudet 2006–2008 Toivonen edusti muutamaa Mestis-ottelua lukuun ottamatta HPK:n A-nuoria. Toivonen pelasi kaudet 2008–2010 pohjoisamerikkalaisessa farmisarja CHL:ssä, jossa hän edusti Odessa Jackalopesia. Ensimmäisellä kaudellaan hänet valittiin sarjan parhaiden tulokkaiden tähtikentälliseen. AHL:n Bridgeport Sound Tigers teki Toivosen kanssa kesällä 2009 kaksisuuntaisen sopimuksen. Hän ei kuitenkaan mahtunut Sound Tigersin kokoonpanoon ja pelasi toisenkin kauden Jackalopesissa. Kaudeksi 2010–2011 Toivonen siirtyi pelaamaan Mestistä Kajaanin Hokin paitaan. Hän pelasi hyvän tulokaskauden Mestiksessä ja sai seuraavaksi kaudeksi sopimuksen SM-liigan KalPaan. Kalpassa Toivonen pelasi kuusi ottelua ja niiden lisäksi kolme ottelua lainalla SaPKo:ssa. Kaudelle 2013-2014 Toivonen siirtyi vielä Mestis-joukkue Jukureihin, jossa pelasi uransa viimeiset kaksi ottelua. Peliuran jälkeen Toivonen toimi kaudella 2016-2017 HPK:n A-junioreiden maalivahtivalmentajana. ==Muuta== Juhan isoveli Hannu Toivonen on myös entinen jääkiekkomaalivahti. ==Lähteet== *Juha Toivonen kaksivuotiseen sopimukseen KalPan kanssa === Viitteet === Luokka:Suomalaiset jääkiekkomaalivahdit Luokka:Vuonna 1987 syntyneet Luokka:Elävät henkilöt
Philadelphia Quakers

Philadelphia Quakers oli ammattilaisjääkiekkojoukkue, joka pelasi NHL:ssä yhden kauden, 1930–1931. Quakersin kotihallina toimi Philadelphia Arena Pennsylvaniassa. Philadelphia Quakersin edeltäjä oli Pittsburgh Pirates. == Pelatut kaudet == Kausi GP W L T PTS GF GA PIM Runkosarja Pudotuspelit 1930–31 44 4 36 4 12 76 184 477 Sarjan 5. Ei pudotuspeleissä Luokka:Entiset NHL-seurat Luokka:Yhdysvaltalaiset jääkiekkoseurat Quakers
The Shape of Finns to Come

The Shape of Finns to Come on kokoelmalevy, joka sisältää musiikkia kuudelta eri suomirockyhtyeeltä. Sen julkaisi lontoolainen Cherry Red Records kesällä 1980. Yhtiö halusi julkaista Suomessa tehtyä uutta rockmusiikkia brittien kuunneltavaksi ja valitsi mieleisensä kappaleet Poko Rekordsin katalogista. LP oli NME-lehden riippumattomien levymerkkien albumimyyntitilaston viidenneksi myydyin yhtenä kuukautena. == Kappaleet == A-puoli # Artpop Kombo: Old Timer # Eppu Normaali: John Fogerty # Vox: Live Your Life # Top Rank: Suitcase # Eppu Normaali: Rooting for Beer # Ducks: Secret of My Success # Top Rank: I Want You B-puoli # Eppu Normaali: Njet, njet # Top Rank: Better Say Nothing # Eppu Normaali: Boredom's the World # Artpop Kombo: Car Park Drama # Top Rank: London # Loose Prick: Sinä uinuja == Lähteet == * * Suomen Äänitearkisto * Albumi Top Rankin diskografiassa Luokka:Vuoden 1980 kokoelma-albumit Luokka:Suomalaiset rockalbumit
Raahen suojeluskuntapiiri

Raahen suojeluskuntapiiri muodostettiin Oulun läänin toisen kutsuntapiirin suojeluskuntien edustajakokouksessa 14. syyskuuta 1918 Raahen raatihuoneella.Turunen s.46Hersalo I osa s. 512 == Piiripäälliköt== Raahen suojeluskuntapiirin päällikköinä olivatTurunen s.282: *vänrikki Otto Holmström 1. helmikuuta 1919 - 31. joulukuuta 1926 *jääkärieverstiluutnantti Aksel Leonard Vuokko 1. tammikuuta 1927 - 15. maaliskuuta 1940 *jääkärimajuri Lahja August Oksanen 7. helmikuuta 1936 - 7. helmikuuta 1937 (sijaisena) *everstiluutnantti Erkki Villa 9. lokakuuta 1939 - 31. tammikuuta 1940 (sijaisena) == Perustetut joukot == Suojeluskuntapiiri perusti vuonna 1941 jatkosotaan seuraavat joukotTurunen s.193: #Raahen Sotilaspiirin esikunta, Raahe 16. kesäkuuta 1941 #Jalkaväkirykmentti 11:n III pataljoona (III/JR 11), Kestilä 17. kesäkuuta 1941 #Jalkaväkirykmentti 11:n tykkikomppania (Tyk.K/JR 11), Oulainen 17. kesäkuuta 1941 #Jalkaväkirykmentti 32:n esikunta (E/JR 32), Raahe 17. kesäkuuta 1941 #Jalkaväkirykmentti 32:n I pataljoona(I/JR 32), Raahe 17. kesäkuuta 1941 #Jalkaväkirykmentti 32:n II pataljoona (II/JR 32), Raahe 17. kesäkuuta 1941 #Jalkaväkirykmentti 32:n III pataljoona (III/JR 32), Oulainen 17. kesäkuuta 1941 #Jalkaväkirykmentti 32:n 13. komppania eli kranaatinheitinkomppania (13./JR 32), Oulainen 17. kesäkuuta 1941 #Jalkaväkirykmentti 32:n kolonna (Kol./JR 32), Oulainen 17. kesäkuuta 1941 #Sissipataljoona 3 (SissiP 3), Liminka 17. kesäkuuta 1941 #Kevyt osasto 5 (Kev.Os.5), Liminka 17. kesäkuuta 1941 #61. Kevyt ilmatorjuntajaos (61. Kev.It.Jaos), Raahe 17. kesäkuuta 1941 #4. Sotilaspoliisijoukkue (4. SpolJ), Oulainen 17. kesäkuuta 1941 #17. Talouskomppania (17. TalK), Liminka 17. kesäkuuta 1941 #24. Lääkintäkomppania (24. Lääk.K), Raahe 17. kesäkuuta 1941 #12. Kenttäsairaala(12. KS), Liminka 17. kesäkuuta 1941 #24. Kenttäsairaala(24. KS), Oulainen 17. kesäkuuta 1941 #24. Eläinlääkintäkomppania (24. ELK), Liminka 17. kesäkuuta 1941 #24. Kuormastokorjausryhmä (24. Km.Korj.R), Oulainen 17. kesäkuuta 1941 #12. Liikennekomppania (12. Liik.K), Oulainen 17. kesäkuuta 1941 #12. Kenttähevossairaala (12. KHev.S), Kestilä 19. kesäkuuta 1941 #Hevosvarikko 5 (HevV 5), Raahe 22. kesäkuuta 1941 #60. Sotasairaala (60. SotaS), Oulainen 28. kesäkuuta 1941 / 17. heinäkuuta 1944 #Jalkaväenkoulutuskeskus 15 (JvKoulK 15), Liminka 10. heinäkuuta 1941 #Viestipataljoona 10:n 3.erillinen puhelinjoukkue (3.ErPuhJ/VP 10), Raahe 26. elokuuta 1941 == Lakkauttaminen== Kenraalieversti Andrei Ždanovin johtama valvontakomissio vaati suojeluskuntajärjestön lakkauttamista 7. marraskuuta 1944 mennessä. Vaatimuksen perustana pidettiin rauhansopimuksen 21. artiklan tulkintaa, minkä mukaan kaikki fasistiset poliittiset ja sotilaalliset sekä sotilaallisluonteiset järjestöt pitää lakkauttaa. Turunen s.169 Raahen suojeluskuntapiirin viimeisessä yleisessä kokouksessa 3. marraskuuta 1944 esitti Lauri Kallinen kiitokset kaikille toiminnassa mukana olleille, minkä jälkeen piirin toiminta lakkautettiin.Turunen s. 176 ==Lähteet== * * * * ===Viitteet=== Luokka:Suojeluskunta Luokka:Pohjois-Pohjanmaan historia
Aino Lohikoski

Aino Lohikoski () oli suomalainen näyttelijä. Teatterissa hän tulkitsi muun muassa Minna Canthin näytelmien hahmoja. Lisäksi hän näytteli sivuosia useissa elokuvissa, kuten Niskavuoren naiset ja Valkoiset ruusut. == Elämä ja ura == Ennen näyttelijän uraansa Lohikoski toimi konttorialalla. Hän opiskeli laulua Annikki Uimosen ja Greta Aaltonen-Saarisen johdolla. Lohikoski aloitti ammattilaisuransa Kuopion Työväen Teatterissa vuonna 1920. Hän työskenteli myös Viipurin Työväen Teatterissa, Koiton Näyttämöllä ja Kansan näyttämöllä. Lohikosken näyttämötöitä olivat muun muassa nimiosa Minna Canthin Anna Liisassa, Liisan osa Pohjalaisissa sekä Desdemona Othellossa. Canthin klassikkonäytelmässä Työmiehen vaimo Lohikoski tulkitsi Homsantuun roolin. Hänellä oli myös lukuisia nimiosia opereteissa Onnetar, Katja ja Frasquita. Aino Lohikoski näytteli sivuosia kymmenissä suomalaisissa pitkissä näytelmäelokuvissa. Usein hänen valkokangasosansa olivat päähenkilön äiti tai täti, myös lukuisat maalaistalojen emännät ja piiat saivat Lohikoskesta tulkitsijansa. Hänen elokuvauransa alkoi vuonna 1925 Liisan roolilla Jalmari Lahdensuon mykkäfilmissä Pohjalaisia. Lohikoski teki säännöllisesti elokuvatöitä vuodesta 1934 aina vuoteen 1959. Valentin Vaalan Hella Wuolijoki -filmatisoinnissa Juurakon Hulda (1937) hänellä oli Miinan osa. Niin ikään Vaalan elokuvassa Niskavuoren naiset (1938) hän oli Sentraali-Sandra. Toisen maailmansodan aikana Lohikoski näytteli eri rooleja muun muassa Suomisen perheestä kertovissa elokuvissa. Vuonna 1949 hän tulkitsi Anna-tädin osan elokuvassa Jossain on railo. Hänen viimeinen elokuvaosansa oli torpparin vaimo Väinö Linnan kirjaan perustuvassa Edvin Laineen ohjaamassa Akseli ja Elina (1970). Lisäksi Lohikoski teki rooleja lyhyissä fiktioissa ja toimi selostajana useissa dokumenteissa. == Yksityiselämä == Aino Lohikoski meni naimisiin vuonna 1936 elokuvaohjaaja Orvo Saarikiven kanssa. He adoptoivat kaksi lasta, jotka näyttelivät Suomisen perheen kaksosia Marjaa ja Mattia. == Filmografia == == Lähteet == * === Viitteet === Luokka:Suomalaiset näyttelijät Luokka:Vuonna 1898 syntyneet Luokka:Vuonna 1981 kuolleet
Chleuhit

Chleuhit (äännetään shlöh) ovat yksi berberien etnisistä ryhmistä. He elävät pääasiassa Marokon Atlasvuorten ympäristössä, asuttaen suurinta osaa Korkea- Atlasta ja Anti-Atlasta ja niiden välissä sijaitsevaa Souss-laaksoa. Suurin osa chleuheista asuvat Souss-laaksossa, muun muassa Agadirin, Tiznitin ja Taroudantin kaupungeissa. Chleuh-kansan lukumäärän on arvioitu olevan noin yhdeksän miljoonaa. Chleuh-kansa puhuu tašelhit-kieltä, joka on yksi berberikielen eli tamazightin murre. Berberikansa kutsuu kieltään nimellä tamazight, josta on useita eri variaatioita, jotka ovat syntyneet maantieteellisessä eristyksessä. Suurin osa tästä kansasta on muslimeja ja pieni vähemmistö juutalaisia. Varhaiset foinikialaiset tutkimusmatkailijat ovat löytäneet Keski-Marokon rannikolta alkuperäisväestön, jota nyt kutsutaan Chleuh-kansaksi. ==Lähteet== Luokka:Berberit
HD 12661

HD 12661 on pääsarjan tähti Oinaan tähdistössä, 121,2 valovuoden päässä Maasta. Sillä tiedetään olevan kaksi eksoplaneettaa. Ensimmäinen planeetta löydettiin vuonna 2002 ja toinen seuraavana vuonna. Luokka:Pääsarjan tähdet
Kuningas Khalidin kansainvälinen lentoasema

Kuningas Khaledin kansainvälinen lentoasema (; IATA: RUH, ICAO: OERK) on lentoasema Saudi-Arabiassa. Se sijaitsee 35 kilometriä pääkaupungista Riadista pohjoiseen.http://www.saudinf.com/main/a8124.htm Se avattiin 26. marraskuuta 1983.http://www.gaca.gov.sa/gaca/airports/default.aspx?ano=2&aid;=003&fid;=305&cid;=1&l;=en Lentokenttäalueen pinta-ala on 225 km², ja terminaalien lisäksi alueella sijaitsee mm. moskeija ja kauppoja.http://www.gearthhacks.com/dlfile24135/King-Khalid-International- Airport.htm == Lähteet == Luokka:Saudi-Arabian lentoasemat Luokka:Riad
Rhythm Divine

Rhythm Divine on toinen single Enrique Iglesiaksen ensimmäiseltä englanninkieliseltä albumilta Enrique. Single julkaistiin Yhdysvalloissa 9. lokakuuta 1999. Kappaleen ovat tehneet Paul Barry ja Mark Taylor ja tuottaneet Barry ja Brian Rawling. Rhythm Divinen musiikkivideon ohjasi Francis Lawrence. Iglesias levytti kappaleen myös espanjaksi nimellä Ritmo Total. Myös tämä versio julkaistiin Enrique-albumilla. == Kappaleet == Maxi-Single (B00004S2OJ): http://www.amazon.com/Rhythm-Divine-Enrique- Iglesias/dp/B00004S2OJ/ref=pd_bbs_sr_1?ie=UTF8&s;=music&qid;=1201814581&sr;=8-1 # Rhythm Divine # Rhythm Divine (Morales Radio Mix) # Rhythm Divine (Stero Dub Mix) # Rhythm Divine (Lord G's Dive Dub) Maxi-Single (B00003ZAG0): http://www.amazon.com/Rhythm-Divine-Pt-Enrique- Iglesias/dp/B00003ZAG0/ref=pd_bbs_sr_3?ie=UTF8&s;=music&qid;=1201814581&sr;=8-3 # Rhythm Divine (Morales Radio Mix) # Rhythm Divine (Fernando G Club Mix) # Rhythm Divine (Mijango's Extended Mix) == Lähteet == Luokka:Vuoden 1999 kappaleet Luokka:Enrique Iglesiasin kappaleet
Kelkkajengi

Kelkkajengi (alkuperäiseltä nimeltään Cool Runnings) on yhdysvaltalainen Jon Turteltaubin ohjaama vuonna 1993 valmistunut komediaelokuva. Väljästi tositapahtumiin perustuva tarina kertoo jamaikalaisesta pikajuoksijasta Dericestä, joka haluaa juoksukilpailun hävittyään koota joukkueen edustamaan maataan rattikelkkailussa vuoden 1988 talviolympialaisissa Calgaryssa. == Pääosissa == == Vastaanotto == Helsingin Sanomien Helena Ylänen kirjoitti tuottajayhtiö Disneyn sovinnaisuuden hieman laimentaneen elokuvan huumoria, mutta hänestä elokuva kulkee muun muassa kelpo ohjauksen ja aitojen kuvausympäristöjen ansiosta. Video-oppaassa vuodelta 1994 Bello Romano antoi Kelkkajengille kolme tähteä viidestä, mikä vastaa sanallista arviota ”hyvä”. == Lähteet == Luokka:Vuoden 1993 yhdysvaltalaiset elokuvat Luokka:Yhdysvaltalaiset komediaelokuvat Luokka:Olympiaelokuvat Luokka:Jon Turteltaubin ohjaamat elokuvat Luokka:Tositapahtumiin perustuvat elokuvat
Dominic Cooper

Dominic Cooper (s. 2. kesäkuuta 1978 Lontoo, Englanti) on englantilainen näyttelijä. Cooper valmistui London Academy of Music and Dramatic Artista vuonna 2000, ja seuraavana vuonna hän esiintyi ensimmäistä kertaa elokuvassa. Hänen jonkinlaisena läpimurtonaan voitaisiin pitää roolia sekä Alan Bennettin näytelmässä The History Boys, ja myöhemmin saman roolin filmatisoinnissa elokuvassa Wild Generation (2006). Hänen uransa tunnetuimpia elokuvia ovat Mamma Mia! (2008), Herttuatar (2008), An Education (2009), Abraham Lincoln: Vampire Hunter (2012) ja Stratton (2017). Hän on ollut lisäksi pienemmissä rooleissa esimerkiksi elokuvissa Captain America: The First Avenger (2011) ja Dracula Untold (2014). Elokuvien lisäksi hän on näytellyt muun muassa television minisarjoissa ja televisioelokuvissa. Cooper seurusteli Mamma Mia! -elokuvasta tutun näyttelijä Amanda Seyfriedin kanssa, mutta heidän suhteensa päättyi vuonna 2010.Amanda Seyfried Dominic Cooper on a break ==Lähteet== ==Aiheesta muualla== * * Dominic Cooperin fanisivut Luokka:Englantilaiset näyttelijät Luokka:Vuonna 1978 syntyneet Luokka:Elävät henkilöt
Aurinkoauto

Aurinkoauto on ajoneuvo, joka saa käyttövoimansa auringosta. Käytännön toteutukset on tehty aurinkokennojen ja akkujen avulla, joten tekniikka vastaa pitkälti sähköautoa. Auringosta saatavan energian suhteellisen niukkuuden vuoksi aurinkoautot rakennetaan keveiksi ja samalla yritetään maksimoida aurinkokennojen pinta-ala. Aurinkoautoissa on mukana akku, jolla saadaan enemmän tehoa kiihdytyksiin ja varmistetaan sujuvaa kulkua puolipilvisellä säällä. Metallitekniikka-lehden artikkeli aurinkoautoista ==Aurinkotaksi== Sveitsiläinen opettaja Louis Palmer kutsuu aurinkotaksiksi aurinkovoimalla liikkuvaa kaksipaikkaista ajoneuvoaan, jolla hän on ajanut maailman ympäri. Matkan pituus oli 52 000 kilometriä. Rakenteellisesti kyseessä on kolmipyöräinen vetoyksikkö, joka vetää aurinkokennopaneelilla ja akuilla varustettua peräkärryä. Jos aurinkoa ei ollut tarpeeksi akkujen lataamiseen, niin akut ladattiin sähköverkosta. Auton huippunopeus on 90 km/h. Täydellä latauksella auton väitetään kulkevan 300 kilometriä. Auto on rakennettu Luzernin teknillisen yliopiston tutkijoiden ja opiskelijoiden tuella. Hinnaksi arvioidaan 300 000-500 000 euroa. Taksin kyydissä oli matkan aikana useita poliitikkoja ja merkkihenkilöitä.Helsingin sanomat 6.12.2008 sivu B5 ==Aiheesta muualla== * Aurinkotaksin kotisivut * World Solar Challenge -aurinkoautokilpailun sivusto * Etelä-Australian yliopiston aurinkoauto-wiki ==Lähteet== Luokka:Sähköautot
Michael Scott

Michael Scott voi viitata ainakin seuraaviin henkilöihin: * Michael Scott (s. 1942), Applen ensimmäisenä toimitusjohtajana 1977–1981 toiminut yhdysvaltalainen liikemies * Michael Scott (s. 1959), irlantilainen kirjailija * Michael Scott, Steve Carellin näyttelemä roolihenkilö televisiosarjassa Konttori.
Seru Epenisa Cakobau

Seru Epenisa Cakobau (1815–1883) oli fidžiläinen heimopäällikkö ja sotalordi, joka yhdisti suuren osan fidžiläisistä heimoista valtansa alle. ==Nousu päälliköksi== Serun isä Tanoa Visawaqa karkotettiin, kun hän oli hävinnyt sodassa kilpailijalleen pienellä Baun saarella. Seru sai kuitenkin jäädä. Seru nousi oman heimonsa johtajaksi ja löi hänen isänsä karkottaneen heimon 1837. Vuonna 1852 hän julisti itsensä Baun hallitsijaksi ja samalla koko Fidžin kuninkaaksi. Muut heimot eivät tätä hyväksyneet ja Seru joutui 19 vuoden sotaan heitä vastaan. Vuonna 1871 hänen onnistui yhdistää heimot valtansa alle. Levukasta tuli hänen pääkaupunkinsa. Hän päätti perustaa perustuslaillisen monarkian, mutta uusi hallitus joutui ulkomaalaisten käsiin. ==Vallan loppu== Yhdysvallat, joka oli tunnustanut Serun kuninkuuden jo ennen muita heimopäälliköitä, muutti linjaansa ja vaati Serulta 44 000 dollarin korvauksia tämän tekemästä hyökkäyksestä Nukulaun saarelle, jossa asui yhdysvaltalainen konsuli John William. Seru ei voinut maksaa vaadittua summaa ja hän pelkäsi Yhdysvaltain invaasiota, joten hän luovutti saaret Isolle- Britannialle. Samalla hän kääntyi kristityksi ja kielsi kannibalismin saarella 1854. Seru säilytti asemansa arvovaltaisimpana päällikkönä kuolemaansa asti 1883. Cakobaun suku on arvostettu vielä tänäkin päivänä ja monet saaren tärkeimmistä poliittisista henkilöistä ovat Cakobaun sukua, yhtenä esimerkkinä modernin Fidžin perustaja Kamisese Mara. Poliitikkojen lisäksi Cakobaun suku on hallitsevissa asemissa myös armeijassa ja yliopistoissa. Luokka:Fidžiläiset henkilöt Luokka:Vuonna 1815 syntyneet Luokka:Vuonna 1883 kuolleet
Kolmas pyörä (televisio-ohjelma)

Kolmas pyörä oli suomalainen tammi-huhtikuussa 1999 MTV3-kanavalla esitetty keskusteluohjelma. Sitä esitettin perjantai-illan ohjelmistossa. Ensimmäinen ohjelma esitettiin 8. tammikuuta 1999, ja viimeinen 23. huhtikuuta 1999. Kolmatta pyörää tehtiin suorana lähetyksenä ja sitä mainostettiin "uuden sukupolven talk showna". Ohjelman ensimmäisissä jaksoissa juontajina toimivat Eeva Rantanen ja Klaus Bremer. Myöhemmin juontajana toimi myös muun muassa Ile Jokinen. Tony Halme piti ohjelmassa Viikinki-nimisiä inserttejä gonzo- journalistisella tavalla, jossa esimerkiksi haastatteli Yoko Onoa, yritti ostaa huumeita ohikulkevilta ihmisiltä, toimi tv-lupatarkastajana ja teki lavastetun automurron. ==Ohjelman haastatteluvieraat== Ensimmäisessä 8. tammikuuta 1999 esitetyssä ohjelmassa tunnetun lapsimurhaaja Jammu Siltavuoren haastattelu nostatti kohua. Siltavuori oli ohjelman tekohetkellä istunut vankilassa noin kymmenen vuotta ja odotti vapautumistaan. Kyseistä haastattelua pohjusti myös oikeusministeriön silloisen vankeinhoitolaitoksen ylijohtaja Markku Salmisen ja entisen Helsingin kaupunginviskaalin Ritva Santavuoren aiheeseen liittyvät lausunnot. Ohjelmassa haastateltiin myös uusnatsi Pekka Siitointa, jolta juontaja (Ile Jokinen) kysyi muun muassa onko hän keittänyt kissoja elävältä, jonka Siitoin kiisti. Ohjelmassa haastateltavia olivat myös muun muassa kaksi miesprostituoitua, gammahuumeen käyttäjä ja suomalainen terroristi. ===Muita ohjelmassa haastateltuja tunnettuja henkilöitä=== * Janina Frostell (23. huhtikuuta 1999 esitetty ohjelma) * Juhan af Grann (12. helmikuuta 1999 esitetty ohjelma) * Kerkko Koskinen (26. helmikuuta 1999 esitetty ohjelma * Pentti Linkola (23. huhtikuuta 1999 esitetty ohjelma) * Yoko Ono * Chris Owen (5. helmikuuta 1999 esitetty ohjelma) ==Lähteet== Luokka:1990-luvun suomalaiset keskusteluohjelmat Luokka:MTV3:n televisio-ohjelmat
EuroFloorball Cup 2008

EuroFloorball Cup 2008 oli järjestyksessään 16. salibandyn seurajoukkueiden Euroopan-mestaruusturnaus. Ne pelattiin 8.–12. lokakuuta 2008 Winterthurissa Sveitsissä. Miesten seurajoukkueiden mestaruuden voitti kolmannen kerran peräkkäin ruotsalainen AIK ja naisten mestaruuden ruotsalainen IKSU. == Naiset == === Lohkon A sarjataulukko === === Lohkon A ottelutulokset === === Lohkon B sarjataulukko === === Välierät ja finaali === === Lopputulokset === # IKSU # Balrog IK # UHC Dietlikon # Dekanka # Classic # Holmlia SK # Rubene # FC Outlaws == Aiheesta muualla == * Kisojen virallinen sivusto * Kisat kansainvälisen salibandyliiton sivuilla 2008 Luokka:Vuoden 2008 salibandy
Fidžinintialaiset

Fidžinintialaiset ovat Fidžin intialaisperäisiä asukkaita. Heitä oli 311 591 vuonna 2007 eli 37,6 % väestöstä. He ovat brittien saarille tuomien työläisten jälkeläisiä, joita tuotiin työskentelemään sokeriplantaaseilla vuosina 1879–1916. Fidžinintialaiset ovat huonommassa asemassa kuin alkuperäisasukkaat. Huonommat olot ovat johtaneet maastamuuttoon Yhdysvaltoihin ja Australiaan. == Historia == Brittiläiset vallanpitäjät eivät halunneet häiritä fidžiläisten perinteistä elämäntapaa, mutta he tarvitsivat työvoimaa saaren sokeriplantaaseille. Britit alkoivat värvätä ihmisiä Intiasta uskotellen, että Fidži sijaitsi aivan lähellä, vaikka todellisuudessa sinne oli 1 000 kilometrin matka. Ihmisiä myös kaapattiin ja tuotiin väkisin saarelle. Kun työläiset olivat olleet maassa viisi vuotta, he saivat päättää halusivatko he takaisin Intiaan vai jäädä saarelle, suurin osa päätti jäädä. Monet vuokrasivat maata alkuperäisasukkailta (maata ei saanut myydä alkuperäisasukkailta maahanmuuttajille) ja alkoivat viljellä omia sokeriviljelmiään, toiset muuttivat kaupunkeihin. Fidžillä hävisi intialaisten perinteinen kastijärjestelmä, tämä johtui siitä, että naiset olivat lähinnä alemmasta kastista ja ylempien kastien naisia ei juuri ollut. Kun ylemmän kastin miehet menivät naimisiin alempien kastien naisten kanssa kastierot unohtuivat vähitellen. == Väestö == Suurin osa fidžinintialaisista asuu niin sanotulla sokerivyöhykkeellä ja suurimmissa kaupungeissa. Suurin osa heistä puhuu fidžinhindiä, mutta pienempienkin intialaisten kielten puhujia löytyy. 76,7 % heistä on hinduja, 15,9 % on muslimeja ja 0,9 % on sikhejä, loput ovat kristittyjä tai ateisteja. ==Lähteet== Luokka:Fidžin etniset ryhmät
Miten se tehtiin

Miten se tehtiin () on kanadalainen dokumenttielokuvasarja, jossa näytetään, miten mikäkin tuote tai teos valmistetaan. Sarjassa esitellään muun muassa flyygelin, autonrenkaiden ja jääveistosten valmistusprosesseja.http://www.howitismade.net/ Suomessa ohjelmaa on esitetty Discovery Channel- ja Jim -kanavilla. ==Lähteet== ==Aiheesta muualla== http://www.howitismade.net/ Luokka:1990-luvun dokumenttiohjelmat Luokka:2000-vuosikymmenen televisiosarjat Luokka:2010-luvun dokumenttiohjelmat Luokka:Kanadalaiset televisiosarjat Luokka:Discovery Channelin televisio- ohjelmat
Tagebuch eines Verzweifelten

Tagebuch eines Verzweifelten on saksalaisen kirjailija Friedrich Reck- Malleczewenin kirjoittama natsihallinnosta kertova ja sitä arvosteleva kirja. Kirja ilmestyi saksaksi vuonna 1947. Kirjassa on aatelissukuisen Reck- Malleczewenin päiväkirjamerkintöjä toukokuusta 1936 lokakuuhun 1944. Reck- Malleczewen surmattiin Dachaun keskitysleirillä 16. helmikuuta 1945. Reck- Malleczewenin natsihallintoa vastustava päiväkirja ei ollut ainoa laatuaan, sillä sellaisia pitivät useat yläluokan jäsenet Hitlerin hallinnon aikana. Kirjan englanninkielinen käännös Diary of a Man in Despair ilmestyi alun perin 1970, ja sittemmin siitä on otettu useita painoksia. Lontoolaisen Gerald Duckworth & Co Ltd -kustantamon vuonna 2000 julkaisema laitos herätti Suomessa keskustelua, sillä kannen kuvituksessa on käytetty Hugo Simbergin kuuluisaa Haavoittunut enkeli -maalausta, mutta se on käännetty peilikuvaksi ja enkeliä paareilla kantavien poikien hihoihin on lisätty hakaristitunnukset. Kustantajaan vedottiin kirjan vetämiseksi pois markkinoilta, mutta tuloksetta. == Lähteet == * === Viitteet === Luokka:Päiväkirjat Luokka:Saksalaiset kirjat Luokka:Vuoden 1947 kirjat
See You in My Nightmares

”See You in My Nightmares” on kappale rap-artisti Kanye Westin vuonna 2008 ilmestyneeltä neljänneltä studioalbumilta 808s & Heartbreak. Kappaleella vierailee Lil Wayne. ”See You in My Nightmares” piti julkaista singlenä 10. maaliskuuta 2009 ja lähetettiin radiokanaville soitettavaksi, mutta sen julkaisu peruutettiin ja singlenä julkaistiin sen sijasta "Amazing". Luokka:Kanye Westin kappaleet Luokka:Vuoden 2008 kappaleet
Fribourg-Gottéron

Fribourg-Gottéron on sveitsiläinen National League:ssa pelaava jääkiekkoseura, jonka kotipaikka on Fribourg. Seura on pelannut Sveitsin pääsarjan finaaleissa viisi kertaa, mutta ei ole kertaakaan voittanut mestaruutta. == Joukkue kaudella 2024-2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 1 Loic Galley L 2026 20 Reto Berra L 2026 Bülach, Sveitsi Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 5 Simon Seiler L 2026 Frauenfeld, Sveitsi 7 Benoit Jecker L 2027 Fribourg, Sveitsi 11 Mauro Dufner L 2025 16 Raphael Diaz (A) R 2025 Baar, Zug, Sveitsi 18 Ryan Gunderson L 2025 Bensalem, Pennsylvania, Yhdysvallat 22 Dave Sutter R 2025 Douala, Kamerun 27 Yannick Rathgeb R 2029 Langenthal, Sveitsi 74 Andreas Borgman L 2025 Tukholma, Ruotsi 77 Maximilian Streule L 2027+1 Zürich, Sveitsi Noah Delémont L 2025 Biel/Bienne, Sveitsi Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 8 Santiago Näf R H 2025+1 9 Marcus Sörensen L LH 2027 Södertälje, Ruotsi 23 Samuel Walser L KH 2027 Mümliswil, Sveitsi 28 Christoph Bertschy (A) R KH / OLH 2029 Le Mouret, Sveitsi 29 Jakob Lilja L VLH 2025 Limhamn, Ruotsi 32 Lucas Wallmark L KH 2027 Uumaja, Ruotsi 34 Jeremi Gerber L LH 2026 Langnau im Emmental, Sveitsi 37 Kevin Nicolet R OLH 2026 65 Julien Rod L LH 2026+1 Fribourg, Sveitsi 71 Killian Mottet L VLH 2027 Evionnaz, Sveitsi 73 Sandro Schmid L KH / OLH 2026 Murten, Sveitsi 75 Dominik Binias R H 2025 Chodov, Tšekki 79 Kevin Etter R KH 2025 86 Julien Sprunger (C) R OLH 2026 Fribourg, Sveitsi 92 Linden Vey R KH 2025 Wakaw, Saskatchewan, Kanada 93 Jan Dorthe L KH 2027 Fribourg, Sveitsi 95 Jacob de la Rose L VLH / KH 2027 Arvika, Ruotsi 97 Nathan Marchon L KH / VLH 2028 Fribourg, Sveitsi === Valmennus & Joukkueenjohto === * Päävalmentaja: Lars Leuenberger * Apuvalmentaja: Pavel Rosa * Apuvalmentaja: Yves Sarault * Maalivahtivalmentaja: David Aebischer * Videovalmentaja: André Neuhaus * Videovalmentaja: Laurent Vallelian * Fysiikkavalmentaja: Simon Holdener * Huoltopäällikkö: Sylvain Aeby * Huoltopäällikkö: Stefan Julmy * Puheenjohtaja: Hubert Waeber * Varapuheenjohtaja: Yvan Haymoz * Toimitusjohtaja: Gerd Zenhäusern * Pelaajakehitysjohtaja: Mario Antonelli * Joukkueenjohtaja: Pierre Reynaud Lähde: EliteProspectshttps://www.eliteprospects.com/team/111/hc-fribourg- gotteron Viitattu 24.9.2021. ==Lähteet== *Joukkueen kotisivut === Viitteet === Luokka:Sveitsiläiset jääkiekkoseurat Luokka:Vuonna 1937 perustetut urheiluseurat Luokka:Fribourgin urheilu
Can’t Tell Me Nothing

Can’t Tell Me Nothing on Kanye Westin ensimmäinen single hänen kolmannelta studioalbumilta Graduationilta. Single julkaistiin 29. toukokuuta 2007. Singlestä on julkaistu myös musiikkivideo. Singlen ovat tuottaneet Kanye West ja DJ Toomp, ja sen kannen on suunnitellut japanilainen nykytaiteilija Takashi Murakami. Luokka:Vuoden 2007 kappaleet Luokka:Kanye Westin kappaleet
Vágarin lentoasema

Vágarin lentoasema () on lentoasema Vágarilla, Färsaarilla. Se sijaitsee tarkemmin Sørvágurissa. Toisen maailmansodan aikana rakennettu kenttä avattiin siviilikäyttöön vuonna 1963. Kenttää hallinnoi Tanskan liikenneministeriön Statens Luftfartsvæsen (SLV) vuoteen 2007, jolloin se siirtyi Färsaarten hallitukselle. Vágarin lentoasema on Färsaarten ainoa lentoasemaWorld Aero Data ja kansallisen lentoyhtiö Atlantic Airwaysin pääpaikka. 219 329 matkustajaa kulki sen kautta vuonna 2007.A-Z World Airports Online == Lähteet == == Aiheesta muualla == * Viralliset sivut Luokka:Färsaarten rakennukset ja rakennelmat Luokka:Euroopan lentoasemat Luokka:Färsaarten liikenne
Rotumalaiset

Rotumalaiset ovat Rotuman saaren alkuperäisasukkaita. Rotumalaiset ovat saarelle muuttaneiden polynesialaisten ja melanesialaisten jälkeläisiä. Lisäksi heihin on sekoittunut eurooppalaisia aineksia saarelle paenneiden merimiesten mukana. Rotumalaisten mytologia kertoo heidän tulleen Samoalta prinssi Rahon johtamana. Rotumalaiset muistuttavat enemmän polynesialaisia kuin melanesialaisia, jotka ovat Fidžin valtaväestöä. Heidän ihonsa on vaaleampi kuin fidžiläisillä, ja he ovat lyhyempiä kuin muut polynesialaiset. Rotumalaisten ulkonäössä on myös eurooppalaisia ja aasialaisia vaikutteita. Vaikka heidät voisi luokitella etnisesti polynesialaisiksi, heidän kielensä ei ole polynesialainen. Rotuman saarella asuu 2002 ihmistä, joista suurin osa on rotumalaisia, mutta saarella asuu myös fidžiläisiä ja samoalaisia. Suurin osa rotumalaisista asuu Fidžin muilla saarilla, lisäksi heitä on muuttanut Samoaan, Uuteen-Seelantiin ja Australiaan. Rotumalaisilla on ollut erimielisyyksiä Fidžin hallituksen kanssa, ja he ovat muun muassa kumonneet lakiesityksen saaren avaamiseksi turisteille. Rotumalainen Mölmahao-klaani kieltäytyi liittymästä Fidžiin sen itsenäistyttyä, mutta se ei saanut rotumalaisten enemmistöä puolelleen.The Rotuman People ==Lähteet== Luokka:Fidžin etniset ryhmät Luokka:Polynesialaiset
Stronger (Kanye Westin kappale)

Stronger Kanye Westin toinen single hänen kolmannelta studioalbumiltaan Graduationilta. Single julkaistiin 31. heinäkuuta 2007. Singlestä on julkaistu myös musiikkivideo. ==Kappale== Kappaleen biitti koostuu talkboxin kautta nauhoitetusta vokaalisamplesta Daft Punkin kappaleesta "Harder, Better, Faster, Stronger", jonka tempo on hidastettu sopimaan Strongerin 90:n BPM:n tempoon. Tätä samplea on tuettu aika ajoin syntentisaattoriäänillä. Kappale kulkee siten, että intron jälkeen Kanye laulaa kertosäkeen kaksi kertaa, jonka jälkeen tulee ensimmäinen säkeistö. Tämä toistetaan kolmeen kertaan eri säkeistöillä, kunnes neljännen kertosäkeen jälkeen tulee break, jonka jälkeen tulee outro ja lopulta kappale loppuu. Kappaleessa West räppää myös tunnettua Friedrich Nietzschen sanontaa, "mikä ei tapa miestä vahvistaa häntä". ==Musiikkivideo== Musiikkivideo, joka julkaistiin kesäkuussa 2007, on Hype Williamsin ohjaama. Video kuvattiin yhdeksän päivän aikana Japanissa. Videolla nähtiin myös Kanyen kuuluisat nimikkolasit, jotka West oli tilannut nimenomaan videota varten. Luokka:Vuoden 2007 kappaleet Luokka:Kanye Westin kappaleet
Good Life

”Good Life” on kappale Kanye Westin kolmannelta studioalbumilta Graduation. Se julkaistiin singlenä samaan aikaan albumin kanssa, 11. syyskuuta 2007. Kappaleella vierailee T-Pain. Kappale voitti parhaan rap-kappaleen Grammy- palkinnon. ==Kappale== Kappale sämplää Michael Jacksonin kappaleen ”P.Y.T” outrosta löytyviä ääniä, jotka muodostavat kappaleen biitille perusasetelman jota syntentisaattorit tukevat. Kappaleen rumpujen ohjelmointiin West sai apua hip-hop-supertuottaja Timbalandilta. Kappaleen taustalla laulavat Ne-Yo ja John Legend. Luokka:Vuoden 2007 kappaleet Luokka:Kanye Westin kappaleet
Rude Dog and the Dweebs

Rude Dog and the Dweebs on yhdysvaltalainen Marvel Productionsin tuottama ja Hank Saroyan luoma animaatiosarja, joka kertoo punkkimaisesta koirasta, joka ajoi vuoden 1956 vaaleanpunaista Cadillacia. Hän omistaa autokaupan ja joutuu töiden ohella varomaan vihamielistä kissaa Seymouria, sekä koiran pyydystäjää Hermania, sekä hänen apulaistaan Rotia. Sarja luotiin mainosmielessä 1980-luvulla suosituksi tulleen urheiluvaatemalliston myötä. ==Hahmot== Rude Dog omistaa kuljetusliikkeen, jossa häntä avustavat Dweebsit, kirjava ryhmä koiria; änkyttävä Caboose, kireä britti Winston, Jack Nicholsonilainen Reggie, etelän murteella puhuva Barney, Satch, joka kuulostaa Ed Wynnilta ja ystävällinen chihuahua Tweek. Itse Rude Dog puhui Brooklynin murteella ja hänellä on tyttöystävä nimeltä Gloria. == Ääninäyttelijät == ==Aiheesta muualla== * Rude Dog and the Dweebs TV.comissa Luokka:1980-luvun piirrossarjat Luokka:Yhdysvaltalaiset animaatiosarjat
Flashing Lights

Flashing Lights on yhdysvaltalaisen rap-artisti Kanye Westin kappale, jossa vierailee detroitilainen R&B-laulaja; Dwele. Se julkaistiin neljäntenä singlenä hänen kolmannelta studioalbumiltaan Graduation marraskuussa 2007. Kappaleen ovat kirjoittaneet Kanye West ja Eric Hudson, jotka toimivat myös tuottajina. ”Flashing Lights” ylsi Billboard Hot 100 -listalla parhaimmillaan sijalle 29. == Kappaleet == == Listasijoitukset == Lista Paras sijoitus Viikkoja listalla Britannian singlelista 29. 10 Yhdysvaltain Billboard Hot 100 29. 20 == Lähteet == Luokka:Kanye Westin kappaleet Luokka:Vuoden 2007 kappaleet
Homecoming (Kanye Westin kappale)

”Homecoming” on kappale Kanye Westin vuonna 2007 ilmestyneeltä studioalbumilta Graduation. Kappale julkaistiin singlenä 13. toukokuuta 2008, viidentenä ja viimeisenä albumin singleistä. Kappaleella vierailee Coldplayn laulaja Chris Martin. Kappaleesta on julkaistu musiikkivideo. Luokka:Kanye Westin kappaleet Luokka:Vuoden 2007 kappaleet
Friedrich Reck-Malleczewen

Friedrich Perceyval Reck-Malleczewen (11. elokuuta 1884 Gut Malleczewen Masuren – 17. helmikuuta 1945 Dachaun keskitysleiri) oli saksalainen kirjailija, joka kirjoitti seikkailu- ja historiallisia romaaneja. Hänen nykyisin tunnetuin teoksensa on kuitenkin päiväkirja Tagebuch eines Verzweifelten vuosilta 1936–1944. Päiväkirja ilmestyi 1947, sen englanninkielinen käännös Diary of a Man in Despair vuonna 1970. Vuonna 2000 ilmestyneen englanninkielisen painoksen kansikuvana on käytetty Hugo Simbergin tunnettua maalausta Haavoittunut enkeli vuodelta 1903, mikä herätti hämmennystä Suomessa. Kustajalle lähetetty kirje ei kuitenkaan saanut aikaan toivottua tulosta, kirjan vetämistä pois markkinoilta. Useita Reckin teoksia on filmattu. ==Lähteet== *Christine Zeilen essee ===Viitteet=== ==Aiheesta muualla== * Luokka:Saksalaiset kirjailijat Luokka:Vuonna 1884 syntyneet Luokka:Vuonna 1945 kuolleet
Nobel-säätiö

pienoiskuva|Nobel-säätiön toimitalo Tukholman Östermalmilla osoitteessa Sturegatan 14. Nobel-säätiö () on 29. kesäkuuta 1900 perustettu yksityinen säätiö, joka hallinnoi Nobelin testamenttaamia varoja ja rahoittaa Nobel- palkinnot, kuten Nobel on testamentissaan esittänyt. Säätiö rahoittaa myös palkintojenjakotilaisuudet. Säätiön perustamisasiakirjana toimii Alfred Nobelin testamentti. Säätiö valvoo Nobelin testamenttaamien varojen käyttöä, mutta ei päätä Nobel-palkintojen saajia. Nobel-säätiön jäsenet ovat Ruotsin akatemian, Ruotsin kuninkaallisen tiedeakatemian, Karoliinisen instituutin, Norjan Nobel-komitean jäseniä, eli Nobel-palkintojen myöntäjätahojen jäseniä Ruotsissa ja Norjassa. Nobel-säätiö rahoittaa Taloustieteen Nobel-palkinnon, vaikka palkinto ei perustu Nobelin testamenttiin, vaan Ruotsin keskuspakin vuonna 1968 säätiölle antamaan lajoitukseen palkinnon jakamiseksi. Fysiikan, kemian ja Taloustieteen Nobel-palkinnon saajista päättää Ruotsin kuninkaallinen tiedeakatemia, lääketieteen palkinnosta Karoliininen instituutti, kirjallisuuspalkinnosta Ruotsin akatemia, ja rauhan palkinnon saajista päättää Norjan Nobel-komitea. Taloustieteen palkintoa lukuun ottamatta palkinnonsaajien valitsijatahot perustuvat suoraa Nobelin testamenttiin. Nobel-säätiö huolehtii varojen hankinnasta eri sijoituksilla ja Alfred Nobelin testamenttin mukaan on tehty päätös varojen jakamisesta palkinnon saajille. Nobel-säätiön sääntöjen mukaan ehdokkaita ei saa julkistaa ennen kuin 50 vuotta on kulunut ehdolle asettamisesta. Aikaraja ehdotusten lähettämiseen on 31. tammikuuta. Rauhanpalkinnon aikaraja on 1. helmikuuta. Säätiön puheenjohtaja on Marcus Storch. ==Lähteet== * Nobel-säätiön kotisivut (englanniksi) === Viitteet === Luokka:Ruotsalaiset säätiöt Luokka:Nobel- palkinto
Mark Wright (jalkapallovalmentaja)

Mark Wright (s. 1. elokuuta 1963 Berinsfield, Englanti) on englantilainen jalkapalloilija, joka oli pelipaikaltaan keskuspuolustaja. Peliuransa jälkeen hän toimi managerina muun muassa Chester Cityssä. == Ura == Wright aloitti uransa vuonna 1980 Oxford Unitedissa. Vain kymmenen pelatun ottelun jälkeen hänet myytiin Englannin korkeimmalle sarjatasolle 1. divisioonaan Southamptonin riveihin. 18-vuotias Wright debytoi Saintsissa 17. huhtikuuta 1982 3–1-voitto-ottelussa Leedsia vastaan. Wrightin ensimmäinen täysi kausi Southamptonissa oli kausi 1982–1983, jolloin Saints sijoittui liigassa sijalle 12 ja Wrightin onnistui tehdä ensimmäinen maalinsa. Hänet valittiin myös Southamptonin vuoden pelaajaksi. Seuraavalla kaudella Wrightin otteet olivat liigan eliittiä ja koko muunkin joukkueen esittäessään parastaan sijoittui Saints liigassa toiseksi Liverpoolin jälkeen. Hyvien otteidensa ansiosta Wright nousi Englannin maajoukkueeseen, jossa hän pelasi 45 maaottelua ja teki yhden maalin vuosina 1984–1996. Elokuussa 1987 Southampton yllättäen hyväksyi Derby Countyn tekemän 760 000:n punnan tarjouksen ja näin yhteensä 222 ottelua ja 11 maalia tehnyt Wright siirtyi Derbyyn. Wright debytoi uudessa seurassaan 29. elokuuta 1987 ottelussa Wimbledonia vastaan. Wright pelasi Derbyssa yhteensä neljä kautta ja otteluita kertyi topparille yhteensä 171. Wright siirtyi Liverpooliin, jossa debytoi 17. elokuuta 1991 ottelussa Oldhamia vastaan. Liverpool-uran aikana Wright oli voittamassa FA Cupia. == Lähteet == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1963 syntyneet Luokka:Elävät henkilöt